b'\n_START_ARTICLE_\nRudarstvo u Nigeru\n_START_PARAGRAPH_\nRudarstvo u Nigeru je klju\xc4\x8dni dio gospodarstva Nigera. Izvoz minerala \xc4\x8dini 40 posto ukupnog izvoza._NEWLINE_U Nigeru se proizvode: cement, ugljen, zlato, gips, vapnenac, sol, srebro, olovo, kositar i uran. Godine 2006., Niger je bio \xc4\x8detvrti svjetski proizvo\xc4\x91a\xc4\x8d urana. Novi rudarski kodeks usvojen je u kolovozu 2006., u sklopu novoga rudarskoga zakona. Dr\xc5\xbeavna rudarska udruga (SOPaMin) ima zadatak odr\xc5\xbeati udio doma\xc4\x87eg vlasni\xc5\xa1tva u postoje\xc4\x87im tvrtkama za proizvodnju urana te je zadu\xc5\xbeena za sudjelovanje u poslovnim transakcijama, kao \xc5\xa1to je prodaja urana._NEWLINE_U Nigeru proizvodnja ruda i minerala \xc4\x8dini oko 3 posto BDP-a i oko 40 posto izvoza. Obnovljeni svjetski interes za proizvodnju nuklearne energije doveo je do pove\xc4\x87ane potra\xc5\xbenje za uranom, \xc5\xa1to je potaknulo ulaganja u pro\xc5\xa1irenja na postoje\xc4\x87im rudnicima urana te promicanje istra\xc5\xbeivanja. Izravna inozemna ulaganja u tom sektoru od 2008. do 2012. predvi\xc4\x91ala su se u iznosu 1,4 milijarde dolara, \xc5\xa1to je udvostru\xc4\x8dilo kapacitet zemlje za proizvodnju urana. To je pomoglo razvoj gospodarstva i pove\xc4\x87anje BDP-a u Nigeru.'